Oficiālais Vēstnesis L 005 , 07/01/1989 Lpp. 0033 - 0034

Speciālizdevums somu valodā: Nodaļa 4 Sējums 3 Lpp. 0124

Speciālizdevums zviedru valodā: Nodaļa 4 Sējums 3 Lpp. 0124



Komisijas lēmums (1988. gada 21. decembris) par Zivsaimniecības padomdevēju komiteju (89/4/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, tā kā Zivsaimniecības padomdevēja komiteja ir izveidota ar Komisijas 1971. gada 25. februāra Lēmumu 71/128/EEK [1], kura teksts ir aizstāts ar 1973. gada 31. oktobra Lēmumu 73/429/EEK [2]; tā kā tiek uzskatīts, ka ir vēlams grozīt noteikumus, kas nosaka vietu sadalījumu šajā komitejā, jauno dalībvalstu pievienošanās Kopienai rezultātā; tā kā turklāt iepriekšminētā Lēmuma tekstā nepieciešams ieviest konkrētas maznozīmīgas izmaiņas, un tādēļ ir skaidrības labad nepieciešams izveidot jaunu teksta redakciju, IR PIEŅĒMUSI ŠO LĒMUMU. 1. pants "1. pants 1. Komisijai pievieno Zivsaimniecības padomdevēju komiteju, še turpmāk "Komiteju". 2. Komitejas sastāvā ir šādu ieinteresēto pušu pārstāvji: ražotāji un zivsaimniecības nozares kooperatīvi, zivsaimniecības nozaru darbībā iesaistītās kredītiestādes, zvejniecības produktu tirdzniecība, zvejas un zivsaimniecības nozares produktu patērētāji. 2. pants 1. Komisija var apspriesties ar Komiteju par jebkuru problēmu, kas saistīta ar noteikumu darbību attiecībā uz kopējo zivsaimniecības politiku, un īpaši, kas attiecas uz Komisijas pieņemtajiem pasākumiem saskaņā ar šiem noteikumiem, kā arī par sociālajām problēmām, kas radušās nozarē un kas nav darba strīdi. 2. Komitejas priekšsēdētājs var izteikt Komisijai vēlmi, lai tā apspriestos ar Komiteju par jebkuru pēdējās kompetencē esošu jautājumu, par kuru tā vēl nav sniegusi atzinumu. Īpaši viņš to dara pēc kāda ieinteresēto pušu pārstāvju lūguma. 3. pants 1. Komitejā ir 45 locekļi. 2. Vietu sadalījums Komitejā ir šāds: - 21 vieta zivsaimniecības produktu ražotāju pārstāvjiem, - trīs vietas zivsaimniecības nozares kooperatīvu pārstāvjiem, - viena vieta pārstāvim no komercbankām, kuras finansē jūrlietu darbības, - divas vietas specializēto kooperatīvo kredītiestāžu pārstāvjiem, - piecas vietas zivsaimniecības produktu tirdzniecības pārstāvjiem, - piecas vietas zivsaimniecības nozaru pārstāvjiem, - piecas vietas zvejas un zivsaimniecības produktu ražošanas nozares strādniekiem, - trīs vietas patērētāju pārstāvjiem. 4. pants 1. Komisija ieceļ Komitejas locekļus pēc ieteikumiem no Kopienas līmenī izveidotām tirdzniecības, darba ņēmēju apvienībām, kas ir 1. panta 2. punktā aprakstīto ieinteresēto pušu visreprezentatīvākie pārstāvji; patērētāju pārstāvjus ieceļ pēc Patērētāju padomdevējas komitejas priekšlikumiem. Šīs struktūras katrai vietai izvirza divu dažādu nacionālo piederību kandidātu vārdus. 2. Komitejas locekļu pilnvaru laiks ir trīs gadi. Viņus var iecelt amatā atkārtoti. Komitejas locekļi par saviem pakalpojumiem nesaņem atalgojumu. Pēc trīs gadu pilnvaru izbeigšanās Komitejas locekļi paliek savā amatā līdz aizstāšanai vai atkārtotai iecelšanai. Komitejas locekļa pilnvaru laiks var tikt pārtraukts pirms beidzies trīs gadu termiņš, ja viņš atkāpjas no amata vai arī viņa nāves gadījumā. Pilnvaru laiku var arī izbeigt, ja struktūra, kuru pārstāv loceklis, pieprasa viņa aizstāšanu. Saskaņā ar 1. punktā noteikto procedūru ieceļ personu, kas aizstāj minēto locekli atlikušajā pilnvaru laikā. 3. Komitejas locekļu sarakstu Komisija informatīvos nolūkos publicē Eiropas Kopienu Oficiālajā Vēstnesī. 5. pants Ar divu trešdaļu klātesošo locekļu balsu vairākumu Komiteja ievēl priekšsēdētāju un divus priekšsēdētāja vietniekus uz trīs gadiem. Ar tādu pašu balsu vairākumu Komiteja var ievēlēt nākamās amatpersonas no savu locekļu vidus. Šajā gadījumā amatpersonām, izņemot priekšsēdētāju, jābūt no viena Komitejā pārstāvēto katru interešu pušu pārstāvja. Amatpersonas sagatavo un organizē Komitejas darbu. 6. pants Pēc jebkuru pārstāvēto interešu pušu lūguma priekšsēdētājs var uzaicināt attiecīgo interešu pušu deleģēto personu piedalīties Komitejas sanāksmēs. Viņš tāpat pēc šāda lūguma var uzaicināt jebkuru personu ar atbilstošu kvalifikāciju kādā no dienas kārtības jautājumiem, lai kā eksperts piedalītos komitejas apspriedēs. Eksperti piedalās tikai tajās apspriedēs, kurās tiek skatīti jautājumi, par kuriem tos aicināja diskutēt. 7. pants Komiteja var izveidot darba grupas, lai palīdzētu pildīt tās uzdevumus. 8. pants 1. Komiteju sasauc Komisija, un tā sanāk Komisijas galvenajā mītnē. Amatpersonu sanāksmes sasauc priekšsēdētājs, vienojoties ar Komisiju. 2. Komisijas attiecīgo dienestu pārstāvji piedalās Komitejas, amatpersonu un darba grupu sanāksmēs. 3. Komisija nodrošina sekretariāta pakalpojumus Komitejas amatpersonām un darba grupām. 9. pants Komiteja apspriež jautājumus, par kuriem Komisijas ir lūgusi sniegt atzinumu. Jautājumi netiek lemti balsojot. Ja Komisija vēlas saņemt Komitejas atzinumu, tad tā var noteikt termiņu, kurā atzinums jāsniedz. Dažādu pārstāvēto interešu pušu viedokļus iekļauj ziņojumā, kuri tiek nosūtīti Komisijai. Attiecībā uz vienprātīgu vienošanos par sniedzamo atzinumu Komitejā, tā noformulē kopējos secinājumus un pievieno tos ziņojumam. 10. pants Neierobežojot Līguma 214. panta noteikumus, kuros Komisija informē viņus, ka pieprasītais atzinums vai izvirzītais jautājums ir konfidenciāls, Komitejas locekļu pienākums ir neizpaust informāciju, kuru viņi uzzinājuši, strādājot Komitejā vai tās darba grupās. Šādos gadījumos sanāksmēs var ierasties tikai Komitejas locekļi un attiecīgo Komisijas dienestu pārstāvji." 2. pants Šis lēmums stājas spēkā 1988. gada 21. decembrī. Briselē, 1988. gada 21. decembrī Komisijas vārdā — Komisijas loceklis António Cardoso e Cunha [1] OV L 68, 22.3.1971., 18. lpp. [2] OV L 355, 24.12.1973., 61. lpp. --------------------------------------------------